《亳州》
明代·王九思

出门二月已三月，骑马陈州来亳州。
暮雨桃花此客馆，春风燕子谁家楼。
簿书堆案不相放，郡守下堂仍苦留。
浮名羁绊有如此，愧尔沙边双白鸥。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。